Berrobi

Berrobi Gipuzkoako Tolosaldea eskualdeko udalerria da. 2,7 km² ditu eta  biztanle zituen . urtean. Donostiatik 33 kilometrora dago.

Mugakideak 
 Iparraldean: Ibarra
 Hegoaldean: Belauntza
 Mendebaldean: Ibarra
 Ekialdean: Elduain

Zerbitzuak 

 Ibin kirol kluba
 Haur-eskola
 Liburutegia

Historia 
Herriaren lehen erreferentzia historikoa 1374. urtekoa da. Urte hartan Tolosarekin bat egin zuen Berrobik. Horrela, babesa lortu zuen soldadu eta gaizkileen aurrean. Basoak ustiatzeko eta ekonomia kudeatzeko gaitasuna mantendu zituen, eta auzo-alkate bat izendatzeko aukera zeukan.

1845ean sortu zuen Berrobik udal independentea.

Demografia 
Berrobiko biztanleriak gorakada nabarmena izan zuen 1960ko hamarkadan kanpotik etorritako jendeari esker. Harrezkero ez du aldaketa handiegirik izan.

2019an 613 biztanle zituen. Horietatik %18,76ak 65 urte edo gehiago zituen. Eta atzerrian jaiotakoak %9,14 ziren.

Ekonomia 
2017an honela banatzen ziren sektore ekonomikoak: lehen sektorea BEGaren %3,4. Bigarren sektorea %27,2. Hirugarren sektorea %66,9. Eraikuntza %2,5.

Politika 
2015eko udal hauteskundeetan Euskal Herria Bildu koalizioak gehiengo osoa eskuratu zuen, alde handiz. Emaitzen ondorioz, Iñigo Aiertza hautatu zuten alkate berriro.

2019ko udal hauteskundeetan PSE-EE aurkeztu zen bakarrik, eta 30 boto lortu zituen. 95 boto zuri ere egon ziren. David de Miguel Les (PSE-EE) izendatu zuten alkate.

2023ko udal hauteskundeetan herritar talde bat aurkeztu zen berriro, 2019ko porrotaren ostean. Herritar talde honek (BERROBI BIZI), 226 botorekin 6 zinegotzi lortu zituen, eta Aitzol Izquierdo bihurtu zen alkate.

1983ko hauteskundeeak

1987ko hauteskundeeak

1991ko hauteskundeeak

1995ko hauteskundeeak

1999ko hauteskundeeak

2003ko hauteskundeeak

Giroa taldearekin Juanito alkate bihurtu zen, Alberdi alkatetza uztera bultzatuz.

2007ko hauteskundeak

Giroarekin irabazita Juanitok alkate jarraitu zuen

2011ko hauteskundeak

EH Bilduk alkatetze hartu zuen ozta ozta. Juanito Jauregiren 12 urteko agintaldia amaitu zen.

2015ko hauteskundeak

EH BIldu talde bakarra, errez garaile

2019ko hauteskundeak

PSOE talde bakarra. 30 botorekin, 200 boto txurien aurretik geratu zen zinegotziak bereganatuz.

2023ko hauteskundeak

Berrobi Bizi taldeeak aisa irabazi ditu hauteskundeak.

Jaiak eta ospakizunak 
Berrobiko jaiak abuztuaren 28an ospatzen dira, San Agustin eguna da patroia.

Azaroaren 30 ean San Andresak ospatzen dira

Maiatzean hilabete kulturala ospatzen da

Garai abtean festak San Andresetan izaten ziren, eguraldi txarra tarteko, San Agustinetara aldatu ziren.

Ondare garrantzitsua 

 Udaletxea
 Iriarte eraikina, XVII. mendekoa
 San Andres eliza, XVI. mendekoa. Dorre barrokoa dauka.
 Gaztetxea
 Berrobizar baserria
 Urruti jauregia
 Lapatza jauregia

Berrobitar ospetsuak 
 Txomin Garmendia (1933 - 2023), idazle eta bertsolaria.
 Ramon Olasagasti (1972-), kazetaria.
 Unai Muñoa (1982-), bertsolaria.
 Jose Luis Zabala (1972-). Triatloilaria

Kirolak 
 Berrobiko Ion Ander Izagirre frontenis txapelketa. 30 ediziotik gora izan duen txapelketa da, eskualdean oso ezaguna, eta Euskal probintzietako partaide ugari izan dituena. Hala nola Olite, Iruña edo Miranda De Ebroko partaideeak izan ditu istorikoki.
 BerroBira krosa. Herriari bost buelta emanez egiten den lasterketa. Honek ere 25 ediziotik gora izan ditu eta lehen abuztuan egiten zen arren, azken urteetean iraileko 3. asteburuan bilatu du bere txokoa. 1,5 km-ko itzuliari bost buelta emanez, 7,5km-ko lasterketa bat da, eta hasera batean dirudiena baino gogorragoa da, herri sarrerako aldapak medio.
 Berrobiko Atzeko txokoko esku pilota txapelketa. Frontoiko atzeko txokoan lehiatzen den txapelketa. IKK hasi zen antolatzen eta bizirik daog gaurdaino.
 Ibin Kirol Kluba (IKK). 2017an sortutako herriko kirol kluba da. Aurrez aipaturiko frontenis txapelketa eta kros-az gain beste hainbat ekintza antolatzen dira. Hala nola mendi irteerak, Euskal HErrian eta piriniotan, eski irteerak, esku pilota txapelketak eta abar.

Euskara 
Berrobiko euskara gipuzkeraren aldaera bat da, erdiguneko euskararen parte den Tolosaldeko euskara, hain zuzen. Beterriko hizkerek eta Tolosaldekoek osatzen dute Erdiguneko azpieuskalkia. 2010 eta 2011 urteetako datuen arabera, herriko euskaldun kopurua %78.39 zen, eta euskararen erabilera %53.5. 2016an euskaldunen kopurua %80,54 zen.

Berrobi Berri aldizkaria dago. Herritar talde batek 2000. urtean sortua. Urtekari bat da eta urteroko berri aipagarrienak biltzen ditu. Herriaren azken urtetako datuak errepasatzeko tresna aparta.

Erreferentziak

Kanpo estekak 

 Berrobiko albisteak atarian

  Berrobiko udalaren webgunea.

Berrobi